L'Antic Ajuntament acull una exposició de mandales de l'artista de Bétera Alícia Badenes
12 de novembre de 2018

L'artista de Bétera Alícia Badenes té des de divendres passat exposada la seua nova sèrie de pintures dedicades a l'art dels mandales, un treball espiritual ple de colorit, concentració i espiritualitat.

El mandala ve de l'Índia i significa energia circular "a partir d'esta base he començat a treballar les formes i els colors, una forma de relaxar-se que ve molt bé com a teràpia", explica l'artista.

Alícia Badenes ha utilitzat fusta reciclada, sobre els palets escatats i tractats, ha pintat o imprés els mandales i galls d'indi que traslladen el visitant a l'Índia.

Les obres estan a la venda i els preus van des dels 30 euros fins als 300 euros. Ja hi ha veïns de Bétera que han comprat algunes de les obres més espirituals d'Alícia Badenes.

L'exposició estarà oberta fins el 23 de novembre, de dilluns a divendres de 18.00 a 20.00 hores.